Vaatamata suurele vaktsineeritusele Euroopas prognoositakse koroona plahvatuslikku levikut. Selle eest hoiatab Maailma terviseorganisatsioon WHO.
WHO hoiatab, et veebruariks lisandub Euroopas veel 500 000 koroonasurma, seda lisaks praeguseks kogunenud 1,4 miljonile koroonasurmale, vahendab New York Times.
Haigus levib praegu Euroopas väga suure hooga, kuna paljudes riikides on piiranguid leevendatud. Saksamaal purunes täna pandeemia aja rekord, kui ühe päevaga lisandus 34 000 uut nakatumist.
Olukord muutub talve lähenedes veel hullemaks. WHO koroonaprogrammi juht Maria Van Kerkhove ütles, et Euroopas on kuu ajaga nakatumiste arv kasvanud 55 protsenti, seda vaatamata suurele vaktsineerimisele. Paljudes riikides on pidevale vaktsineerimisele vaatamata purunenud nakatumiste ja koroonasurmade rekordid.
WHO Euroopa juht Hans Kluge ütles, et Euroopas tuleb uuesti kehtestada piirangud. Vastasel korral tuleb koroona neljas laine väga kole.
Kluge ütles, et soovitav on minna üle kaugtööle, kus see on võimalik.